《游江阴寿宁寺》
宋代·王令

寥萧枝上风，蜩蛰以秋告。
黯靉道旁树，荫绿凉可冒。
况承积阴余，急雨荡晴昊。
初凉逞新威，宿暑惩旧躁。
漫漫出门路，蝺蝺可谁造。
江声汹西奔，海远刻东到。
中间可行望，洗涤去尘抱。
况於林阜间，古屋架晴燥。
蚊虻稍敛收，轩户可淹傲。
惜乎余独游，不可携所好。
踟蹰竚归步，风作冷相劳。

作者简介：王令（1032～1059）北宋诗人。初字钟美，后改字逢原。原籍元城（今河北大名）。 5岁丧父母，随其叔祖王乙居广陵（今江苏扬州）。长大后在天长、高邮等地以教学为生，有治国安民之志。王安石对其文章和为人皆甚推重。有《广陵先生文章》、《十七史蒙求》。